Anno ab incarnatione Domini nostri Jesu Christi millesimo octogesimo quarto, mense aprili, inditione septima. Ecclesiæ et monasterio quod est constructum in honore beatissimorum Petri et Pauli, in loco qui dicitur Cluniacus, nos in Dei nomine Otto et Vuazo, seu Petrus atque Johannes, pater cum filiis, et Richelda, predicti Vuazonis [conjux] et filia quondam Lamberti judicis de civitate Cumana, et Oslenda, relicta quondam Attonis et filia Vuilelmi de Comodroni, et Lanfrancus, filius ejus, et Albericus et Berlenda jugalibus, et Obricus et Berta jugalibus, et Arnaldus, et Vuilelmus, et Otto pater et filius, et Adalasia, conjunx predicti Vuilelmi, filia Ottonis de predicta civitate; Girardus et Imilia jugalibus, filia quondam Tedaldi Mediolanensis; Ardingus et Adlasia jugalibus, de loco Cederrate; Arnaldus et Ema jugalibus, filia quondam Rolandi, de loco Olziate, et Gracia, relicta quondam Rigezonis, filia Adamæ judicis, Cumanus civis, et Lanfrancus, filius ejus; Niger et Serena jugalibus, de loco Morsiolo; Otto et Imilia jugalibus, filia Ardingi de Briosco; Arnulfus et Ema jugalibus, filia Amizonis judicis Mediolanensis, et Rogerius et Berlenda jugalibus, filia Eriberti, de loco Cermenate; Paganus et Otta, filia Ottonis Mediolanensis; Vuifredus et Obiza jugalibus, filia Opizonis, clerici de Cermenate, et Opizo et Antonia jugalibus; Milo et Lanza jugalibus, filia Attonis de Cardano; Rolannus et Vuala, pater et filius..... jugalibus, filia Lanfranci de Olziate, Albericus et relicta Pagani, filia quondam Gervini; Burgundio et Burgundia, filia Aldonis de Vongonziate; Gunzelmus et Otta jugalibus, filia Ardrici de Besana; Ariprandus et Aadasia jugalibus, filia Teuzonis, de Papia, et Purpura, filia quondam Lamfranci, et Ficia, filia Oldonis; Gervino et Anzoara jugalibus, filia Johannis, de Cermenate; Petrus et Richelda jugalibus, filia Rolandi, de jam dicto loco; Vualdrada, relicta quondam Marchesi, et Landefredus et Anselmus, mater cum filiis, Rigezo et Affrica jugalibus, filia Vualterammi, de Vico; Lanfrancus et Adalasia, filia Ade; Bernardus et Bellina jugalibus, filia quondam..... de Summo Vico; Landulfus et Frendentius, filii quondam Vuilelmi, et Talia, relicta quondam Girardi, filia Aldonis, de Cermenate; Girardus et Frogerius mater cum filiis; Lanfrancus et Gisla jugalibus; Milo et Belitia jugalibus, filia Girardi, de loco Vertemate: professi sumus omnes lege vivere Longobardorum; consentientes nobis predicti jugalibus et mundualdi nostri, et subter confirmantes, et ut legis habet auctoritas, una cum notitia et jussione Mediolanensis judicis, qui et Otto et missi donni Heynrici imperatoris, et interrogatione filiorum quondam Anselmi, de ista civitate et presentia testium, certam facimus professionem et manifestationem, quod neque ab ipsis jugalibus nostris, nec ab alio aliquo homine patimur violentiam, sed nostra bona et spontanea voluntate hanc cartam donationis et oblationis facere vise sumus. Quia quisquis in sanctis hac venerabilibus locis ex suis rebus aliquid obtulerit, centuplum accipiet et vitam æternam possidebit; et ideo nos omnes, qui supra dicti sumus, a presenti die et inantea donamus pro remedio animarum nostrarum et offerimus predictæ ecclesiæ Sancti Petri Cluniacensis, id est castrum unum juris nostri, quod est in predicto loco et fundo Vertemate, ad locum qui dicitur Castrum Vetus, cum propinquiore fossato usque in medium fundum ubi monasterium est constructum in honore Sanctæ Crucis, cum omnibus superioribus et inferioribus, seu cum accessionibus suis, usibus et aquæductis omnibus, ita ut ammodo maneat in potestate predicti monasterii Cluniensis, quod est constructum in honore beatorum apostolorum Petri et Pauli omni tempore, sicut subter legitur, eo ordine, ut nullus abbas vel prior vel monachus predicti monasterii habeat potestatem invadendi per nullum ingenium; quo si aliter facere presumpserit, tandiu in nostra vel heredum nostrorum maneat defensione, donec in jure et potestate predicti monasterii Cluniensis revertatur. Insuper spondimus atque promittimus una cum nostris heredibus, pro remedio animarum nostrarum ab omni contradicente defensare; quod si defendere non potuerimus, aut si contra hanc cartam donationis vel offersionis agere aut causare presumpserimus, in duplum predicto monasterio Cluniensi restituere promittimus, sicut pro tempore melioratum fuerit aut valuerit sub extimatione, in consimili loco. Et vos omnes servi Dei, monachi de congregatione predicti monasterii, pro nobis peccatoribus nostrisque heredibus et propinquis tam vivis quam et defunctis in missis et in officiis et in omnibus orationibus vestris participes nos efficite, ut ad vitam æternam nobis proficiat; et de hoc dono tres cartulæ uno tenore scripte sunt. Actum predicto loco Vertemate. Signum manibus predictorum hominum, qui hanc cartulam fieri rogaverunt, cum uxoribus eorum, quæ consenserunt. Signum manuum Ariprandi et Lanterii seu Asoldi et Andreæ atque Anselmi et Hugonis atque Lanfranci, testium. Hec apud Mediolanum, ubi Otto, judex et missus domni inperatoris, interfuit et interrogavit atque consensit, ut supra, et scripsit. Ego Rogerius qui et Ingizo, notarius sacri palatii, scripsi, post tradita complevi et dedi.